Далей у турніры ішлі 2 конкурсныя дні. Удзельнікі былі падзеленыя на групы па 3 каманды. Яны прадстаўлялі свае задачы, апаніравалі і рэцэнзавалі супернікаў. Пасля чаго каманды, якія набралі большую колькасць балаў, праходзілі ў паўфінал і фінал, дзе зноў выступалі з дакладамі. Каманда Энтрапія лідзіравала з вялікім адрывам і стала пераможцам турніру. Перамога не была для іх саміх нечаканасцю, яны былі ўпэўненыя ў сваіх сілах, бо доўга працавалі і прыклалі максімум высілкаў. Студэнты прызнаюцца, што ва ўніверсітэце яны атрымліваюць добрыя фундаментальныя веды. Але для паспяховага ўдзелу і перамогі ў турнірах удзельнікі каманды стала займаюцца самаадукацыяй, чытаюць навуковую літаратуру, цікавяцца найноўшымі даследаваннямі.